PRITARTA

 Mokyklos tarybos

2023 m. gruodžio 17 d.

posėdžio protokolo Nr. 7

 PRITARTA

Šalčininkų rajono savivaldybės mero

 2024 m. potvarkiu Nr. T-(1.3E)-156

 PATVIRTINTA

Šalčininkų r. Pabarės pagrindinės mokyklos direktorės 2024 m. vasario 1d.

 įsakymu Nr. V1-3

**ŠALČININKŲ R. PABARĖS PAGRINDINĖS MOKYKLOS**

**2024-2026 METŲ STRATEGINIS PLANAS**

**I SKYRIUS**

**BENDROSIOS NUOSTATOS**

 Šalčininkų r. Pabarės pagrindinės mokyklos strateginis planas 2024-2026 metams parengtas

vadovaujantis:

* Valstybės pažangos strategija „Lietuva 2030“ (Žin., 2012, Nr. 61-3050),
* Lietuvos Respublikos švietimo įstatymu;
* Geros mokyklos koncepcija;
* Pradinio ir pagrindinio ugdymo programų aprašu;
* Atnaujintomis bendrosiomis programomis;
* Šalčininkų rajono savivaldybės 2023-2025 metų strateginiu veiklos planu;
* Mokyklos veiklos kokybės įsivertinimo ir mokinių mokymosi pasiekimų tyrimų ir analizės rezultatais.

2024-2026 metų Pabarės pagrindinės mokyklos strateginį planą parengė 2023 metų lapkričio 17 d. direktoriaus įsakymu Nr.V1-44 sudaryta strateginio plano rengimo grupė. Grupės vadovas Ana Senkevič, direktoriaus pavaduotoja ugdymui.

Rengiant strateginį planą 2023 m. spalio 30 d. organizuotas renginys mokyklos darbuotojams, kurio metu aptartas strategijos kūrimo dalys, išgrynintos vertybės su elgsenomis, atlikta SSGG analize. 2023 m. lapkričio 14 d. surengtas susitikimas su Mokinių taryba.

2024-2026 metų Pabarės pagrindinės mokyklos strateginio plano projektas svarstytas mokytojų metodinėse grupėse strateginio plano projektui pritarta 2023 metų gruodžio 17 d. Mokyklos tarybos posėdyje (protokolo Nr. 7).

Mokyklos strateginio plano tikslas – efektyviai organizuoti veiklą, tobulinti ugdymo kokybę, telkti bendruomenę, kurti saugią ir modernią mokyklą.

**II SKYRIUS**

**BENDROS ŽINIOS APIE MOKYKLĄ**

Pabarės pagrindinė mokykla (toliau – Mokykla) yra Šalčininkų rajono savivaldybės biudžetinė įstaiga (kodas 1914143018, adresas: Ipolito Jundzilo g.32, LT-17-201 Pabarė), vykdanti ikimokyklinio, priešmokyklinio, pradinio ir pagrindinio ugdymo, neformaliojo švietimo programas. Ugdymas vyksta lenkų kalba. Mokykla savo veiklą grindžia Lietuvos Respublikos Konstitucija, Lietuvos Respublikos Švietimo įstatymu, Lietuvos Respublikos Vyriausybės, Švietimo, mokslo ir sporto ministerijos nutarimais, Šalčininkų rajono savivaldybės tarybos sprendimais, Mokyklos nuostatais bei kitais teisės aktais ir bendruomenės narių susitarimais. Mokykla turi savo interneto svetainę, profilį socialiniame tinkle „Facebook“.

Mokyklą lanko Pabarės ir aplinkinių kaimų mokiniai. Mažėjantis kaimo gyventojų skaičius lėmė, kad kiekvienais mokslo metais mažėja mokinių ugdomų pagal pradinio ir pagrindinio ugdymo programą, ir mokinių, ugdomų pagal priešmokyklinio ugdymo programą, skaičius. Mažėja ir bendras mokinių skaičius.

Mokyklos socialinė aplinka pakankamai įvairi. Beveik 50 proc. mokinių gyvena nuo mokyklos daugiau nei 3 kilometrai. Jiems organizuojamas nemokamas vežiojimas mokykliniu autobusu. Kasmet nemokamą maitinimą gauna apie 60 proc. mokinių, taip pat visi priešmokyklinės grupės pirmų ir antrų klasių mokiniai. Menkai finansiškai aprūpintose šeimose gyvena apie 20 % mokinių (trejų metų vidurkis). Šeimos, kuriose viena mama (tėvas) augina vaikus, sudaro apie 10 %. Mokinių skaičius, kurių tėvai arba vienas iš tėvų išvykęs į užsienį, sudaro apie 3 % (trejų metų vidurkis). Dalies mokinių tėvai dirba Vilniuje. Anksti išvyksta ir vėlai grįžta iš darbo. Mažiau laiko skiria vaikams. Ryškiau stebimas negatyvių socialinių išorės veiksnių (smurto, nedarbo, alkoholizmo) plitimas, kuris tiesiogiai įtakoja mokinių savijautą, emocinę dėmesio ir aktyvumo sutrikimai.

Šiuo mokinių socialinėms pedagoginėms problemoms spręsti ir pagalbai teikti mokykloje suformuota Vaiko gerovės komisija, visi mokytojai yra išklausę specialiosios pedagogikos ir specialiosios psichologijos kursus. Mokykla turi algoritmus bendradarbiavimui su tėvais, kylantys klausimai sprendžiami pasitelkiant mokinius, tėvus ir kitas rajono institucijas.

Mokinių, turinčių specialiųjų ugdymosi poreikių, skaičius kinta nežymiai. 2023 m. lapkričio 30 d. duomenimis mokėsi 3 specialiųjų ugdymosi poreikių mokiniai (2 didelių specialiųjų ugdymosi poreikių, 1 vidutinių specialiųjų ugdymosi poreikių). Tai sudarė 4,7% bendro mokinių skaičiaus. Didėja mokinių, turinčių elgesio sutrikimų, skaičius. Sudėtingėja specialiųjų ugdymosi poreikių įvertinimo ir nustatymo galimybės (mokinių tėvai nesutinka atlikti specialiųjų ugdymosi poreikių įvertinimo.

Mokyklos koridoriuose suformuotos poilsio zonos mokiniams: aktyviam poilsiui pritaikyti stalo teniso stalai, šaškės, sudarytos galimybės žaisti mokomuosius – kūrybinius žaidimus. Mokykla turi aikštyną. Yra tvarkingas, atitinkantis mokyklos tipą, kiemas. Mokykla aptverta tvora. Vykstantiems renginiams, neformaliojo švietimo užsiėmimams mokykla racionaliai panaudoja turimas klasių patalpas, koridorius, salę, mokyklos aikštyną. Mokykloje mokinių ugdymui ir poilsiui išradingai naudojamos turimos edukacinės erdvės. Mokytojams sudaromos galimybės mokinių ugdymui naudoti informacines komunikacines technologijas, skaitmenines mokymo priemones, interaktyvios terpės projektorius, kompiuterius.

Mokykloje dirba, turintys didelę darbo patirtį mokytojai, kurie nuolatos tobulina profesines ir bendrąsias kompetencijas, taiko pedagogines inovacijas praktikoje.

Mokytojų kaita nedidelė. Per ketverius mokslo metus keitėsi istorijos ir priešmokyklinio ugdymo mokytojai. Visi pedagoginiai darbuotojai turi reikiamą aukštąjį pedagoginį išsilavinimą ir profesinę kvalifikaciją. Mokykla neturi psichologo, logopedo. Psichologo, logopedo pagalbą pagal poreikį teikė Šalčininkų rajono Pedagoginės psichologinės tarnybos specialistai.

Mokyklos pastatas renovuotas, erdvės pritaikytos vaikams su negalia. Kasmet atnaujinamos vidaus patalpos. Mokykloje sukurtos šiuolaikiškos vidaus ugdymo(si) erdvės, lauko erdvės pritaikytos mokinių sportui bei laisvalaikiui.

Visi mokiniai įgiję pagrindinį išsilavinimą tęsia mokslus Eišiškių gimnazijoje arba profesinėse mokyklose.

**SSGG (STIPRYBIŲ – SILPNYBIŲ – GALIMYBIŲ – GRĖSMIŲ) ANALIZĖ**

 Atliekant Pabarės pagrindinės mokyklos SSGG analizę buvo išskirtos šios sritys: stiprybės, silpnybės, grėsmės ir galimybės, į kurias svarbu atsižvelgti, vykdant veiklas 2024–2026 metais.

|  |  |
| --- | --- |
| **STIPRYBĖS**  | **SILPNYBĖS**  |
| Mokymuisi palankus mikroklimatas, saugi ugdymosi aplinka. | Tobulintinas į (si)vertinimo kriterijų aiškumas ir jų aptarimas su mokiniais pamokoje. |
| 2/3 mokytojų kvalifikuoti ir kompetentingi, dalijasi patirtimi, domisi naujovėmis ir siekia dirbti kuo geriau. | Nepakankamai sistemingas ugdymo /Pamokos organizavimas atsižvelgiant į mokinių skirtybes. |
| Mokykloje skatinama lyderystė: visiems bendruomenės nariams suteikta laisvė rodyti iniciatyvą ir veikti kūrybiškai. | Nepakankamai sistemingas mokinių asmeninės pažangos pamatavimas pamokoje. |
| Efektyviai panaudojami finansiniai ištekliai.  | Nepakankamai pritaikytos (apie 80 proc.) mokymosi aplinkos įtraukiajam ugdymui. |
| Geros, šiuolaikiškos edukacinės erdvės.  | Tėvų atsakomybės ir aktyvumo trūkumas, pasyvumas.  |
| Tinkamai panaudojami mokyklos ištekliai praturtina ugdymo(si)procesą.  | Sumažintos mokinio krepšelio lėšos neleidžia visapusiškai įgyvendinti ugdymo plano.  |
| Visuose kabinetuose, klasėse įrengtos kompiuterizuotos mokytojų darbo vietos, įdiegtas elektroninis dienynas. | Dalis mokinių (iki 5 proc.) stokoja mokymosi motyvacijos, elgiasi nekultūringai. |
| Sėkmingas tolesnis mokinių mokymas(is) (baigę pagrindinio ugdymo programą, toliau tęsia mokslą gimnazijose arba profesinio ugdymo įstaigose).  | Mokytojų, dirbančių keliose mokyklose, darbo laiko paskirstymo įtaka pamokų tvarkaraščio sudarymui, nes tvarkaraštis yra sudaromas atsižvelgiant į mokytojų užimtumą, o ne į mokinių poreikius. |
| Aptverta mokyklos teritorija. | Mažas prizinių vietų laimėjimas dalykinėse olimpiadose. |
| Tinkamai organizuojamas mokinių pavėžėjimas ir maitinimas. |  |
| **GALIMYBĖS**  | **GRĖSMĖS**  |
| Naujų bendravimo ir bendradarbiavimo su tėvais formų kūrimas siekiant mokinių mokymosi motyvacijos. | Demografinė situacija ir gyventojų emigracija sukelia mokinių mažėjimą. |
| Mokytojų kvalifikacijos kėlimas, pozityvios patirties dalijimasis mokinių kompetencijų ugdymo ir geros pamokos organizavimo srityse. | Nepalankus mokyklai klasių komplektavimo taisyklės. |
| Mokytojo asmeninė ūgtis profesinėje veikloje. | Trūksta pagalbos specialistų. |
| Gerinti informacinę sistemą įstaigoje, populiarinti internetinį puslapį, naudoti įvairesnes informavimo priemones. | Psichoaktyvių medžiagų (tabako, alkoholio, narkotikų, psichiką veikiančių vaistų), elektroninių cigarečių vartojimo plitimas visuomenėje jaunimo/paauglių tarpe. |
| Dalyvavimas projektuose, programose siekiant pagerinti ugdymo kokybę, patobulinti mokytojų kompetencijos ,atnaujinti/ įrengti ugdomąsias erdves.Mokyklos ugdymo tradicijų puoselėjimas. Naujų tradicijų kūrimas | Plintanti vaikų priklausomybė nuo mobiliųjų telefonų.  |
|  | Smurto ir patyčių demonstravimas visuomenėje, žiniasklaidoje, skatinantis mokinių elgesio sunkumus/problemas.Vaikų su kalbos ir elgesio sutrikimais skaičius (trūksta logopedo pagalbos). |
|  | Trūksta naujų vadovėlių pagal atnaujintas programas. |

**STRATEGINĖS IŠVADOS**

Mokyklos veikla vyksta planingai. Parengti mokyklos veiklos planavimo dokumentai (metiniai veiklos planai, metodinės grupės veiklos planai, Vaiko gerovės komisijos planai, Patyčių prevencijos priemonių planai, mokytojų veiklos planavimo dokumentai ir kt.) dera su mokyklos Strateginiu planu 2021–2023 m., atitinka mokyklos bendruomenės poreikius ir kontekstą. Tikslingas planavimas padeda siekti numatytų tikslų, sudaro sąlygas ir galimybes užtikrinti gerus ugdymosi rezultatus.

Strateginio plano įgyvendinimo laikotarpiu mokytojai, mokyklos vadovai savo kvalifikaciją tobulino planingai ir tikslingai.

2021-2023 m. atsižvelgiant į mokyklos tikslus buvo tobulinamos mokinių individualios pažangos vertinimo ir įsivertinimo, mokėjimo mokytis, mokytojų kompiuterinio raštingumo gerinimo bei skaitmeninio ugdymo turinio naudojimo kompetencijos.

2021-2023 m. lankytų kvalifikacijos tobulinimo renginių (seminarų, mokymų ir kt.) vidurkis yra 86,06 valandos pedagoginiam darbuotojui. Apie 90 % mokytojų dalyvavo seminaruose individualios pažangos vertinimo ir įsivertinimo, 60 % - mokėjimo mokytis, 35 % - mokinių raštingumo įgūdžių gerinimo. Gilinosi į mokinių emocinių kompetencijų ugdymą, tinkamo bendravimo su mokiniais galimybes, specialiųjų mokymosi priemonių pritaikymą. 89 % mokytojų dalyvavo mokymuose, skirtuose mokinių emocinių kompetencijų ugdymui, bendravimo iššūkiams bei galimybėms aptarti, 70 % mokytojų pagilino mokinių pasiekimų vertinimo kompetencijas.

Mokykloje plėtojama kolegiali mokytojų, mokyklos vadovų veikla. 90 % mokytojų, mokyklos vadovų nurodo, kad pagerėjo bendradarbiavimas. 100 % pedagoginių darbuotojų nuolatos tobulina kvalifikaciją atsižvelgdami į mokyklai keliamus tikslus ir individualius poreikius. Kvalifikacijos tobulinimo renginių metu įgytos žinios taikomos mokytojų veikloje (nurodo 90 % pedagoginių darbuotojų). Patirtis apibendrinama mokytojų metodinėje grupėje, savitarpio pagalbos grupėse. Vadovaujantis pamokų stebėsenos ir mokyklos veiklos kokybės įsivertinimo duomenimis pagerėjo mokytojų vedamų pamokų kokybė: dažniau stebimas ir tikslingiau taikomas mokinių individualios pažangos vertinimas bei įsivertinimas.

Ugdymo plano galimybėmis teikiant mokymosi pagalbą, organizuojant konsultacijas mokiniams. 100 % mokinių, turinčių specialiųjų ugdymosi poreikių, teikiama mokytojų padėjėjų pagalba. Mokiniams sudaromos galimybės dalyvauti neformaliojo švietimo veiklose. 2021–2023 m. mokinių ugdymosi pasiekimai atitinka mokyklos socialinį kontekstą, mokinių gebėjimus. 2021–2023 m. NMPP rezultatai atitinka šalies vidurkį. Mokinių pasiekimų ir pažangos vertinimas orientuotas į mokinių ir jų tėvų aktyvų dalyvavimą planuojant pasiekimus, keliant ir įgyvendinant ugdymosi tikslus. Mokymosi diferencijavimas, individualizavimas toliau lieka tobulintina sritimi. Mokymosi pagalbos teikimas mokiniams įgyvendinamas dalinai. Mokykla dėl pagalbos mokiniui specialistų trūkumo negali užtikrinti reikiamos logopedo ir psichologo pagalbos teikimo.

**III SKYRIUS**

 **MOKYKLOS STRATEGIJA**

**VIZIJA -** įtrauki ir šiltus tarpusavio santykius kurianti mokykla, ugdanti veržlų ir savarankišką žmogų, atsakingai ir solidariai kuriantį savo, Lietuvos ir pasaulio ateitį.

**MISIJA –** rūpestingai atpažinti ir drąsinti kiekvieno mokinio kūrybines galias, siekti aukštesnių mokymosi rezultatų, ugdyti pagarbą kiekvienam žmogui.

**FILOSOFIJA -** BENDRAVIMAS IR BENDRADARBIAVIMAS - DIDŽIAUSIA VERTYBĖ BESIKEIČIANČIOJE VISUOMENĖJE.

VERTYBĖS PAGARBA. ATSAKOMYBĖ. TEISINGUMAS. TOBULĖJIMAS. SAUGUMAS

**Pagarba** – mokyklos bendruomenės narių geranoriškas susitarimas dėl:

* sąžiningo požiūrio į save ir savo darbą (mokymąsi);
* kito žmogaus poreikių, jausmų ir orumo pripažinimas;
* skirtingų lyčių lygių galimybių pripažinimas;
* skirtingų gebėjimų pripažinimas;
* saugios aplinkos kūrimo ir tausojimo;
* lenkų ir lietuvių tautos kultūros ir tradicijų puoselėjimo, tinkamo dėmesio kitų tautų kultūroms; visur ir visada vyraujančios pagarbos.

**Atsakomybė** – sąmoningas bendruomenės narių pasirinkimas:

* sąžiningai ir laiku atlikti pareigas;
* rūpintis savimi ir kitais; tausoti ir kurti aplinką;
* mokytis visą gyvenimą.

**Teisingumas** – bendruomenės narių susitarimai dėl:

* tinkamo pavyzdžio visur ir visada demonstravimo;
* tikslios informacijos perteikimo, pateikimo;
* adekvačių sprendimų priėmimo;
* požiūrio į kiekvieną bendruomenės narį; atlygio už atliktus darbus;
* mokyklos lėšų paskirstymo.

**Tobulėjimas** – bendruomenės narių pasirinkimas:

* mokytis, dalintis patirtimi, bendradarbiauti;
* kartu siekti bendrų tikslų;
* veikti kartu.

**Saugumas** – bendruomenės narių sąmoningas siekis:

* kurti emociškai pozityvią, sveiką, estetišką, jaukią fizinę aplinką; kurti darnią bendruomenę, išgyvendinti patyčias.

**IV SKYRIUS**

**STRATEGIJOS PRIORITETAI, TIKSLAI, UŽDAVINIAI**

**1. Prioritetas.** Efektyvus ugdymosi kokybės gerinimas.

**Tikslas**: Užtikrinti mokinių asmenybės ūgtį ir kokybišką ugdymąsi pagal poreikius bei gebėjimus.

**Uždaviniai:**

1. Tinkamai pasirengti atnaujinto ugdymo turinio diegimui.
2. Gerinti ugdymo kokybę auginant mokinių kompetencijas.
3. Teikti efektyvią pagalbą mokinių pasiekimams gerinti.
4. Modernizuoti ugdymosi procesą ir aplinkas.

**2. Prioritetas**. Pozityvaus mikroklimato kūrimas užtikrinant saugumą.

**Tikslas:** Plėtoti saugią aplinką mokinio asmenybės augimui.

**Uždavinys:** Kurti saugią, atitinkančią mokinių poreikius, ugdymosi aplinką.

**V SKYRIUS**

**STRATEGINIŲ TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

1. **Prioritetas. Efektyvus ugdymosi kokybės gerinimas.**

Pasirengimas įgyvendinti atnaujinto ugdymo turinio (toliau – UTA) bendrąsias programas ir tų programų įgyvendinimas nuo 2023 m. rugsėjo 1 d. į pirmą planą iškelia mokyklos rūpinimąsi kiekvienu mokiniu ir jo pažanga. Lietuvos Respublikos švietimo teisiniai dokumentai įpareigoja kurti kiekvieno mokinio poreikius atitinkančią mokyklą, kurioje būtų stiprinamas asmens savybių ir vertybių ugdymas, sukuriamos sąlygos kiekvienam mokiniui pasiekti jo gebėjimus atitinkančių aukštų rezultatų, suteikiami tvirti ir tvarūs žinių pagrindai, mokomųjų dalykų turiniu ugdomos kompetencijos, stiprinamos asmens vertybinės nuostatos, socialiniai ir emociniai gebėjimai, pasitikėjimas savo galiomis, atsparumas, kūrybiškumas, sistemingas pasitikėjimo, pagarbos, tautinės savimonės, pilietiškumo ir kt. ugdymas.

**1. Tikslas: Užtikrinti mokinių asmenybės ūgtį ir kokybišką ugdymąsi pagal poreikius bei gebėjimus.**

**1.1. Uždavinys: Tinkamai pasirengti atnaujinto ugdymo turinio diegimui.**

|  |  |  |  |  |
| --- | --- | --- | --- | --- |
| Strategijos realizavimo priemonė | Planuojamas numatytos priemonės veiklų detalizavimas | Įvykdymo laikas.Lėšų šaltinis. | Atsakingi vykdytojai | Priemonės įgyvendinimo kriterijai, rodikliai |
| Matavimo vienetas | 2024 m. | 2025 m. | 2026 m. |
| 1.1.1. Mokyklos UTA komandos įveiklinimas.  | 1.1.1.1. Numatyti konkrečius UTA diegimo tikslus, priimti susitarimus ir įsipareigoti jų laikytis diegiant UTA.  | 2024 m. Žmogiškieji ištekliai  | Direktoriaus pavaduotojas ugdymui UTA komandos nariai  | Susirinkimų skaičius (vnt.)  | 1 kiekvieną mėnesį | 1 kiekvieną mėnesį | 1 per ketvirtį |
| 1.1.1.2. Įgyvendinti UTA įgyvendinimo planą.  | 2024 m. Žmogiškieji ištekliai | Direktoriaus pavaduotojasugdymui UTA komandos nariai | Susirinkimų skaičius (vnt.)  | 1 kiekvienąmėnesį | 1 kiekvienąmėnesį | 1 per ketvirtį |

|  |  |  |  |  |  |  |  |
| --- | --- | --- | --- | --- | --- | --- | --- |
| 1.1.1. Mokyklos UTA komandos įveiklinimas.  | 1.1.1.3. Užtikrinti efektyvų komunikavimą bendruomenėje diegiant UTA.  | 2024–2026 m. Žmogiškieji ištekliai  | Direktoriaus pavaduotojas ugdymui. UTA komandos nariai  | Informacinių pranešimų skaičius svetainėje, FB, el. dienyne skaičius (vnt.)  | 1 per ketvirtį | 1 per ketvirtį | 1 per ketvirtį |
| 1.1.1.4. Užtikrinti stebėsenos procesus įgyvendinant UTA.  | 2024–2026 m. Žmogiškieji ištekliai. | Direktoriaus pavaduotojas ugdymui  | Pranešimų mokytojams, bendruomenei skaičius (vnt.)  | 1 per ketvirtį | 1 per ketvirtį | 1 per ketvirtį |
| **Planuojami rezultatai.** Mokyklos UTA komanda padės sėkmingai įgyvendinti atnaujintą ugdymo turinį. Bus pasiskirstyti UTA komandos narių vaidmenys ir atsakomybės sritys. Komandos nariai išmanys svarbiausius atnaujinamo UT principus, turės atnaujinamo UT įgyvendinimo mokykloje viziją, supras savo misiją, rengiantis įgyvendinti atnaujintą UT, bus įsipareigoję veikti kartu, priimdami duomenimis grįstus sprendimus ir padėdami mokytojams įgyvendinti pokyčius pamokose. Bus sudarytas ir įgyvendintas veiksmų planas, užtikrintas savalaikis mokyklos bendruomenės informavimas, valdomi pokyčiai, skatinama mokymosi motyvacija, formuojamas susitarimais paremtas požiūrių suderinimas įgyvendinant UTA. Tinkamai įgyvendinus pasirengimą atnaujinto ugdymo turinio diegimui augs mokinių mokymosi pasiekimai: kiekvienais mokslo metais bent 1 procentu sumažės patenkinamai įvertintų mokinių skaičius. 4 klasių mokinių NMPP ir PUPP rezultatai atitiks šalies vidurkį arba bus aukštesni. Bus įgyvendinama stebėsena ir pagalbos teikimas.  |
| Strategijos realizavimo priemonė | Planuojamas numatytos priemonės veiklų detalizavimas | Įvykdymo laikasLėšų šaltinis | Atsakingi vykdytojai | Priemonės įgyvendinimo kriterijai, rodikliai |
| Matavimo vienetas | 2024 m. | 2025 m. | 2026 m. |
| 1.1.2. Mokytojų ir kitų pedagoginių darbuotojų kompetencijų auginimas.  | 1.1.2.1. Tobulinti mokytojų kompetencijas analizuojant UTA dokumentus (individualiai, mokymuose, metodinės grupės susirinkimuose).  | 2024–2026 m. Mokymo lėšos Žmogiškieji ištekliai. | Direktoriaus pavaduotojas ugdymui Mokytojai   | Dienų skaičius per metus (vnt.)  | 5 | 5 | 5 |
|  | 1.1.2.2. Kurti 30 procentų atnaujinto ugdymo turinio papildant mokomųjų dalykų programas, įgyvendinant tarpdalykinę integraciją ir kompetencijų ugdymą.  | 2024–2026 m. Mokymo lėšos Žmogiškieji ištekliai  | 1–10 klasių mokytojai  | Mokytojų skaičius (vnt.)  | 5 | 10 | 15 |
| 1.1.2.3. Stebėti, analizuoti pamokas, vedamas pagal atnaujinto ugdymo turinio programas.  | 2024–2026 m. Žmogiškieji ištekliai  | Direktoriaus pavaduotojas ugdymui. 1–10 klasių mokytojai  | Pamokų skaičius (vnt.)  | 6 | 12 | 25 |
| 1.1.2.4. Dalyvauti akredituotų švietimo teikėjų organizuojamuose mokymuose, seminaruose, mokymų programose.  | 2024–2026 m. Mokymo lėšos. Žmogiškieji ištekliai  | 1–10 klasių mokytojai. Vadovai  | Dalyvių skaičius procentais  | 100 | 100 | 100 |
| 1.1.2.5. Dalintis UTA įgyvendinimo patirtimi metodinėje grupėje, rajone, šalyje. Pagal metodinės grupės planą.  | 2024–2026 m. Mokymo lėšos Žmogiškieji ištekliai  | 1–10 klasių mokytojai Vadovai  | Besidalijančių patirtimi pedagoginių darbuotojų skaičius procentais  | 50 | 70 | 85 |
| **Planuojami rezultatai.** Bus sudarytas ir įgyvendintas mokytojų, vadovų kvalifikacijos tobulinimo planas. 100 procentų mokytojų dalyvaus kvalifikacijos tobulinimo renginiuose. Mokytojai, pradėję dirbti pagal atnaujinto ugdymo turinio programas, gebės kurti ir 30 procentų papildyti atnaujinto ugdymo turinio programas. Per trejus metus iki 85 procentų išaugs mokytojų ir kitų pedagoginių darbuotojų, besidalijančių UTA įgyvendinimo patirtimi. Visi mokytojai stebės pamokas, vedamas pagal atnaujinto ugdymo turinio programas, analizuos, įgytą patirtį taikys ugdymo procese.  |

**1.2. Uždavinys: Gerinti ugdymo kokybę auginant mokinių kompetencijas.**

|  |  |  |  |  |
| --- | --- | --- | --- | --- |
| Strategijos realizavimo priemonė | Planuojamas numatytos priemonės veiklų detalizavimas | Įvykdymo laikasLėšų šaltinis | Atsakingi vykdytojai | Priemonės įgyvendinimo kriterijai, rodikliai |
| Matavimo vienetas | 2024 m. | 2025 m. | 2026 m. |

|  |  |  |  |  |  |  |  |
| --- | --- | --- | --- | --- | --- | --- | --- |
| 1.2.1. Tinkamas ugdymo proceso planavimas ir įgyvendinimas. | 1.2.1.1. Susitarti dėl ugdymo turinio planavimo, patvirtinti mokytojų planų struktūrą. Apibendrinti planavimo patirtį. | 2024–2026 m. Žmogiškieji ištekliai | Metodinės grupės pirmininkas1-10 klasių mokytojai | Tinkamai parengtų planųSkaičius procentais | 100 | 100 | 100 |
| 1.2.1.2. Parengti ir įgyvendinti mokomųjų dalykų planus atnaujintam ugdymo turiniui įgyvendinti. Planų kokybės gerinimas.  | 2024–2026 m. Žmogiškieji ištekliai  | 1–10 klasių mokytojai  | Mokytojų skaičius (vnt.)  | 6 | 12 | 17 |
| 1.2.1.3. Pritaikyti ugdymo turinį skirtingų poreikių mokiniams. Mokomųjų užduočių, veiklų, namų darbų diferencijavimas ir individualizavimas.  | 2024–2026 m. Žmogiškieji ištekliai  | 1–10 klasių mokytojai Pagalbos mokiniui specialistai  | Procentai stebėtose pamokose  | 80 | 85 | 90 |
| 1.2.1.4. Atlikti planuoto ir įgyvendinto ugdymo turinio analizę. Dalintis patirtimi metodinės grupės susirinkimuose.  | 2024–2026 m. Žmogiškieji ištekliai. | 1–10 klasių mokytojai Pagalbos mokiniui specialistai. | Susirinkimų skaičius (vnt.)  | 1 | 2 | 2 |
| **Planuojami rezultatai.** Tinkamai suplanuotas ir įgyvendintas ugdymosi turinys. Mokytojų planai parengti atsižvelgiant į atnaujinto ugdymo turinio programas. Numatytas 30 procentų mokomųjų dalykų programų veiklos planavimas. Ugdymo turinys diferencijuojamas, individualizuojamas atsižvelgiant į mokinių poreikius. Stebėtose pamokose per trejus metus mokomųjų užduočių, veiklų, namų darbų diferencijavimas ir individualizavimas išauga iki 90 procentų. 2 kartus per metus atliekama ugdymo turinio įgyvendinimo analizė metodinės grupės susirinkimuose. Atsižvelgiant į mokinių pasiekimų rezultatus, atliekamas įgyvendinamojo ugdymo turinio koregavimas. Rizikos faktorius – vadovėlių trūkumas. |
| Strategijos realizavimo priemonė | Planuojamas numatytos priemonės veiklų detalizavimas | Įvykdymo laikasLėšų šaltinis | Atsakingi vykdytojai | Priemonės įgyvendinimo kriterijai, rodikliai |
| Matavimo vienetas | 2024 m. | 2025 m. | 2026 m. |
| 1.2.2. Mokinių kompetencijų auginimas.  | 1.2.2.1. Taikyti personalizuotą ugdymąsi įvairių gebėjimų mokiniams.  | 2024–2026 m. Mokymo lėšos  | 1–10 klasių mokytojai. | Mažėja patenkinamojo lygio įvertinimų procentais  | 1 | 2 | 2 |
|  | 1.2.2.2. Taikyti patirtinį mokymąsi, integruotą ugdymą, naudoti inovatyvius metodus.  | 2024–2026 m. Mokymo lėšos  | 1–10 klasių mokytojai | Praktinių užsiėmimų, pravestų specializuotose edukacinėse aplinkose, skaičius (vnt.)  | 10 | 15 | 20 |
| 1.2.2.3. Organizuoti ugdymąsi už mokyklos ribų (kultūros pasas, edukacijos ir kt.).  | 2024–2026 m. Mokymo lėšos Kultūros paso lėšos Tėvų lėšos | 1–10 klasių mokytojai  | Edukacijų, organizuotų už mokyklos ribų, vienai klasei skaičius (vnt.)  | 4 | 6 | 8 |
| 1.2.2.4. Integruoti formalųjį ugdymą ir neformalųjį švietimą.  | 2024–2026 m. Mokymo lėšos  | 1–10 klasių mokytojai  | Mažėja patenkinamojo lygio įvertinimų procentais. | 1 | 2 | 2 |
| 1.2.2.5. Analizuoti NMPP,PUPP mokyklos patikrinimų, olimpiadų, konkursų, vykdomų neformaliojo švietimo programų rezultatus ir teikti pasiūlymus ugdymo kokybei gerinti.  | 2024–2026 m. Žmogiškieji išteklia.  | Direktoriaus pavaduotojas ugdymui. 1–10 klasių mokytojai  | Mažėja patenkinamojo lygio įvertinimų procentais  | 1 | 2 | 2 |
| **Planuojami rezultatai.** Mokykloje taikomas personalizuotas ugdymasis įvairių gebėjimų mokiniams. Stebėtose pamokose per trejus metus mokomųjų užduočių, veiklų, namų darbų diferencijavimas ir individualizavimas išauga iki 90 procentų. Mokytojai padeda mokiniams kelti mokymosi tikslus, padeda siekti tų tikslų įgyvendinimo. Pamokose taikoma šiuolaikinio ugdymosi paradigma. Naudojami šiuolaikiniai, inovatyvūs metodai. Organizuojamas patirtinis ugdymas, integruojamas formalusis ir neformalusis švietimas. Ugdymo turinys pritaikomas skirtingų gebėjimų mokiniams. Sistemingai analizuojami mokinių ugdymosi pasiekimai. Numatomi būdai mokinių pasiekimams gerinti. Planuojama, kad per trejus metus patenkinamojo lygio įvertinimų skaičius sumažės iki 27 procentų, pagrindinio ir aukštesniojo lygio įvertinimų išaugs 4 procentais. NMPP ir PUPP rezultatai atitiks šalies mokinių pasiekimų vidurkį arba bus aukštesni.  |

**1.3. Uždavinys: Plėtoti mokinių pasiekimų vertinimą ir įsivertinimą.**

|  |  |  |  |  |
| --- | --- | --- | --- | --- |
| Strategijos realizavimo priemonė | Planuojamas numatytos priemonės veiklų detalizavimas | Įvykdymo laikasLėšų šaltinis | Atsakingi vykdytojai | Priemonės įgyvendinimo kriterijai, rodikliai |
| Matavimo vienetas | 2024 m. | 2025 m. | 2026 m. |
| 1.4.1. Parengtas mokinių pažangos ir pasiekimų vertinimo tvarkos aprašas.  | 1.4.1.1. Atlikti Mokinių pažangos ir pasiekimų vertinimo analizę.  | 2024–2026 m. Žmogiškieji ištekliai  | Direktoriaus pavaduotojas ugdymui  | Kiekvienais metais atliekama analizė (vnt.)  | 1 | 1 | 1 |
| 1.4.1.2. Pagal numatytą tvarką vykdyti trišalius ir dvišalius pokalbius, kelti individualius ugdymosi tikslus, numatyti ugdymosi pasiekimų gerinimą.  | 2024–2026 m. Žmogiškieji ištekliai  | 1–10 klasių mokytojai Mokiniai Mokinių tėvai  | Kiekvienais metais atliekami trišaliai ir dvišaliai pokalbiai (vnt.). | 3 | 3 | 3 |
| 1.4.1.3. Ugdyti mokinių, jų tėvų atsakomybę už mokinių ugdymosi pasiekimus.  | 2024–2026 m. Žmogiškieji ištekliai  | 1–10 klasių mokytojai Mokiniai Mokinių tėvai  | Individualių mokinių pasiekimų gerėjimas procentais  | 70 | 80 | 85 |
| **Planuojami rezultatai.** Mokinių pažangos ir pasiekimų vertinimo tvarka įtakoja mokinių pasiekimų gerėjimą, aktyvina mokinių, jų tėvų dalyvavimą pasiekimų planavime, įgyvendinime, motyvuoja mokinius siekti aukštesnių individualių pasiekimų, ugdo atsakomybę. Trišaliai ir dvišaliai pokalbiai aktyvina mokinių ir jų tėvų dalyvavimą ugdymosi pasiekimų planavime, ugdo atsakomybę. Planuojama, kad per trejus metus patenkinamojo lygio įvertinimų skaičius sumažės iki 27 procentų, pagrindinio ir aukštesniojo lygio įvertinimų išaugs 4 procentais. NMPP ir PUPP rezultatai atitiks šalies mokinių pasiekimų vidurkį arba bus aukštesni.  |

**1.4. Uždavinys: Modernizuoti ugdymosi procesą ir aplinkas.**

|  |  |  |  |  |
| --- | --- | --- | --- | --- |
| Strategijos realizavimo priemonė | Planuojamas numatytos priemonės veiklų detalizavimas | Įvykdymo laikasLėšų šaltinis | Atsakingi vykdytojai | Priemonės įgyvendinimo kriterijai, rodikliai |
| Matavimo vienetas | 2024 m. | 2025 m. | 2026 m. |
| 1.5.1. Saugios aplinkos kūrimas įvairių poreikių mokiniams.  | 1.5.1.1. Atlikti mokyklos patalpų einamąjį remontą (pradinių klasių ir ikimokyklinės gr. erdvė ir kt.).  | 2024–2026 m. Savivaldybės lėšos  | Direktorius Viešųjų pirkimų organizatorius  | Suremontuotų patalpų plotas (m²)  | 60 | 100 | 150 |
| 1.5.1.2. Atnaujinti mokyklinius baldus kabinetuose (mokykliniai suolai, mokytojų stalai, spintos ir kt.) | 2024–2026 m. Mokymo lėšos  | Direktorius Viešųjų pirkimų komisija  | Eur  | Pagal poreikį | Pagal poreikį | Pagal poreikį |
| 1.5.2. Atnaujinti naudojamas priemones, edukacines aplinkas. | 1.5.2.1. Kasmet atlikti aprūpinimo ir mokymosi priemonių panaudojimo tyrimą.  | 2024–2026 m. Žmogiškieji ištekliai  | Direktoriaus pavaduotojas ugdymui  | Kiekvienais metais atliekamas tyrimas (vnt.)  | 1 | 1 | 1 |

|  |  |  |  |  |  |  |  |
| --- | --- | --- | --- | --- | --- | --- | --- |
|  | 1.5.1.2. Skaitmeninių priemonių įsigijimas (Eduka licencijos, mokomosios programos ir kt.).  | 2024–2026 m. Mokymo lėšos  | Direktorius Viešųjų pirkimų komisija  | Licencijų mokiniams ir mokytojams įsigijimas (vnt.)  | 15 | 15 | 15 |
| 1.5.1.3. Priemonių įtraukiajam ugdymui įsigijimas.  | 2024–2026 m. Mokymo lėšos  | Direktorius Viešųjų pirkimų komisija  | Mokymo priemonės (vnt.)  | 2 | 2 | 2 |
| 1.5.4.3. Įrengti poilsiui ir sveikatinimui pritaikytas erdves mokyklos kieme (želdinių, suoliukų įrengimas ir kt.).  | 2024–2026 m. Kitos lėšos  | Direktorius Viešųjų pirkimų organizatorius | Atnaujinti želdiniai, dendrologinis takas, suoliukai ir kt. (vnt.) | 1 | 2 | 2 |
| 1.5.6. Atnaujinti IKT priemones, naudojamą virtualią aplinką. | 1.5.6.1. Atnaujinti kompiuterinę įrangą IKT kabinete, mokytojų kambaryje.  | 2024–2026 m.  | Direktorius Viešųjų pirkimų organizatorius  | Atnaujintų kompiuterinių darbo vietų skaičius (vnt.)  | 2 | 4 | 4 |
| 1.5.6.2. Atnaujinti ir naudoti mokyklos virtualią aplinką bendruomenės informavimo, mokymosi poreikiams.  | 2023–2025 m. Mokymo lėšos  | Direktorius  | Informacinių pranešimų ar susitikimų skaičius per metus (vnt.)  | 10 | 15 | 20 |
|  |
|  | 1.5.6.3. Atnaujinti vidinį interneto tinklą.  | 2024–2026 m. Savivaldybės lėšos | Direktorius Viešųjų pirkimų organizatorius  | Visuose kabinetuose veikia internetas (procentai)  | 100 | 100 | 100 |
| **Planuojami rezultatai.** Bus modernizuota, mokinių poreikiams pritaikyta aplinka. Dalininiai atnaujinti, mokinių ūgiui pritaikyti suolai, pakeistos spintos, mokytojų stalai, rašomosios lentos. Priešmokyklinio ugdymo grupėse pakeisti baldai. Praturtintos vidaus ir lauko edukacinės erdvės. Įrengtos poilsio zonos mokiniams. Atnaujinta mokyklos kompiuterių bazė. Įsigytos skaitmeninės mokymo priemonės (Eduka licencijos, programos ir kt.) bei priemonės įtraukiajam ugdymui. Atnaujintas sporto aikštynas. Ugdymosi aplinkos modernizavimas pagerins darbo sąlygas mokytojams, užtikrins tinkamą mokymosi proceso organizavimą, didins mokinių mokymosi motyvaciją. Planuojama, kad per trejus metus patenkinamojo lygio įvertinimų skaičius sumažės iki 27 procentų, pagrindinio ir aukštesniojo lygio įvertinimų išaugs 4 procentais. NMPP ir PUPP rezultatai atitiks šalies mokinių pasiekimų vidurkį arba bus aukštesni.  |

1. **Prioritetas. Pozityvaus mikroklimato kūrimas užtikrinant saugumą.**

**Situacija 2024 m. sausio 1 d. duomenimis.** Mokinių saugumui mokykloje skiriamas ypatingas dėmesys. Mokyklos susitarimai dėl mokinių saugumo užtikrinimo, smurto ir patyčių prevencijos įtvirtinti parengtuose dokumentuose: „Pabarės pagrindinės mokyklos smurto ir patyčių prevencijos ir intervencijos vykdymo tvarkos apraše“, Darbo tvarkos taisyklėse, Mokinių elgesio taisyklėse, Budėjimo tvarkos apraše. Mokyklos koridoriuose, kieme įrengtos stebėjimo kameros, sustiprintas budėjimas pertraukų metu, skatinamas pozityvus elgesys, stebima pirmų klasių mokinių adaptacija mokykloje. Mokiniai, mokytojai, mokinių tėvai mokyklos mikroklimatą vertina pozityviai. Mokiniai mokykloje jaučiasi pakankamai gerai. Mokyklos veikloje siekiant mokinių saugumo užtikrinimo akcentuojamas bendruomenės susitarimų laikymasis, mokinių elgesio taisyklių žinojimas ir laikymasis.

**Tikslas: Plėtoti saugią aplinką mokinio asmenybės augimui.**

**2.1. Uždavinys: Kurti saugią, atliepiančią mokinių poreikius, ugdymosi aplinką.**

|  |  |  |  |  |
| --- | --- | --- | --- | --- |
| Strategijos realizavimo priemonė | Planuojamas numatytos priemonės veiklų detalizavimas | Įvykdymo laikas.Lėšų šaltinis. | Atsakingi vykdytojai | Priemonės įgyvendinimo kriterijai, rodikliai |
| Matavimo vienetas | 2024 m. | 2025 m. | 2026 m. |
| 2.1.1. Užtikrinti mokinių saugumą mokykloje.  | 2.1.1.1. Įgyvendinti prevencijos programas, skirtas patyčių, smurto prevencijai, socialinių ir emocinių kompetencijų ugdymui.  | 2024–2026 m. Mokymo lėšos  | 1–10 klasių mokytojai Mokiniai | Pravestų užsiėmimų skaičius (vnt.) | 10 | 10 | 10 |
| 2.1.1.2. Įtraukti mokinius į dalyvavimą priimant Mokinių elgesio taisykles ir laikantis susitarimų dėl saugaus elgesio mokykloje.  | 2024–2026 m. Žmogiškieji ištekliai  | 1–10 klasių mokytojai Mokiniai  | Laikosi taisyklių mokinių skaičius procentais  | 90 | 93 | 95 |
| 2.1.1.3. Vykdyti mokyklos aplinkos saugumo tyrimus ir saugumo vertinimą.  | 2024–2065 m. Žmogiškieji ištekliai  | Direktoriaus pavaduotojas ugdymui   | Atliktų tyrimų skaičius per metus (vnt.)  | 2 | 2 | 2 |
| 2.1.1.4. Užtikrinti Vaiko gerovės komisijos veiklą.  | 2024–2026 m. Mokymo lėšos  | VGK pirmininkas. | Mokinių, saugiai besijaučiančių mokykloje, dalis procentais  | 90 | 93 | 95 |
| 2.1.1.5. Vykdyti bendruomenės susitarimus dėl mokinių saugumo užtikrinimo akcentuojant atsakomybę.  | 2024–2026 m. Žmogiškieji ištekliai  | Direktorius VGK pirmininkas  | Mokinių, saugiai besijaučiančių mokykloje, dalis procentais | 90 | 93 | 95 |
| 2.1.2. Pozityvaus bendruomenės mikroklimato kūrimas.  | 2.1.2.1. Skatinti pageidaujamą mokinių, jų tėvų elgesį akcentuojant bendruomenės susitarimų vykdymą.  | 2024–2026 m. Žmogiškieji išteklia.  | Administracija Mokytojai Mokiniai  | Mokinių, saugiai besijaučiančių mokykloje, dalis procentais  | 90 | 93 | 95 |
| 2.1.2.2. Vykdyti bendruomenės švietimą, pozityvaus elgesio skatinimo, smurto, patyčių prevencijos klausimais.  | 2024–2026 m. Mokymo lėšos  | Direktoriaus pavaduotojas ugdymui  | Organizuotų renginių skaičius (vnt.)  | 2 | 3 | 3 |
| 2.1.2.3. Vykdyti adaptacijos projektus priešmokyklinio ugdymo grupėse ir pirmose klasėse.  | 2026–2026 m. Žmogiškieji ištekliai | Direktoriaus pavaduotojas ugdymui  | Įvykdytų renginių skaičius (vnt.)  | 2 | 3 | 3 |
| 2.1.2.4. Organizuoti pagalbos teikiamą mokytojams, mokiniams, jų tėvams akcentuojant skatinamą elgesį.  | 2024–2026 m. Žmogiškieji ištekliai  | VGK pirmininkas  | VGK posėdžių pagalbos organizavimo klausimais skaičius (vn.t)  | 4  | 5  | 5  |
| **Planuojami rezultatai.** Mokykloje bus užtikrinta saugi mokinių ugdymui aplinka. Visi mokiniai dalyvaus prevencijos programų vykdyme. Mokiniai įgis kompetencijų saugiai spręsti konfliktus, mokysis bendrauti tarpusavyje ir su suaugusiais. Visi mokiniai dalyvaus Mokinių taisyklių sudaryme ir jų laikysis. 95 procentai mokinių laikysis Mokinio elgesio taisyklių. Bus vykdomi mokyklos aplinkos saugumo tyrimai. Intensyvinama VGK veikla. Organizuojamas pedagoginės, psichologinės, socialinės, informacinės pagalbos teikimas. Vykdomas bendruomenės švietimas smurto ir patyčių prevencijos temomis. Vykdomi adaptacijos projektai. Per trejus metus mokinių, saugiai besijaučiančių mokykloje, dalis sudarys 95 procentus, pagalbos bendruomenės nariams poreikis bus tenkinamas 95 procentais.  |

**VI SKYRIUS**

**LAUKIAMI REZULTATAI**

Planuojama, kad įgyvendinus Strateginį planą 2024–2026 m. bus įgyvendintas ugdymosi kokybės gerinimas, užtikrintas kokybiškas mokinių ugdymasis pagal poreikius ir gebėjimus bei mokinių asmenybės ūgtis.

Užtikrinant mokinių asmenybės ūgtį ir kokybišką ugdymąsi pagal poreikius bei gebėjimus bus tinkamai pasirengta atnaujinto ugdymo turinio diegimui, ugdomos kiekvieno mokinio kompetencijos, teikiama efektyvi mokymosi pagalba, plėtojamas pasiekimų vertinimas ir įsivertinimas, modernizuojamas ugdymosi procesas ir aplinkos. Strateginiu planu siekiama į kiekvieną besimokantį mokinį orientuoto ugdymo, t. y. ugdymosi turinio ir užduočių, metodų, taikomų strategijų, mokymo priemonių diferencijavimo ir personalizavimo bei kiekvieno mokinio aktyvaus dalyvavimo ugdymosi procese. Tikimasi, kad į mokinį orientuotas ugdymas, įvairių mokymo strategijų taikymas, mokėjimo mokytis kompetencijos ugdymas užtikrins kiekvieno mokinio individualią pažangą ir pasiekimus. Nuolatos bus vertinami ir koreguojami mokykloje vykstantys procesai bei įgyvendinami pokyčiai teikiant kokybišką ugdymą.

Mokinio asmenybės ūgtis, individuali pažanga ir pasiekimai bus užtikrinami sukūrus mokinio asmenybės augimui saugią aplinką. Sistemingai bus vykdomi aplinkos saugumo tyrimai, teikiamos rekomendacijos mokinių saugumo užtikrinimui, smurto ir patyčių prevencijos įgyvendinimui. Mokiniai bus skatinami dalyvauti mokyklos veikloje, ugdysis mokyklos vertybes, kultūrinį, tautinį tapatumą, pilietiškumą, sveiką gyvenseną pamokų, neformaliojo švietimo užsiėmimų bei renginių metu. Mokykloje bus sukurta edukacinė aplinka, garantuojanti saugias ugdymosi sąlygas. Mokykloje bus sudarytos sąlygos taikyti informacines komunikacines ir informacines technologijas, naudotis skaitmeninėmis mokymo priemonėmis. Nuolatos bus praturtinamos edukacinės aplinkos, stengiamasi pritraukti papildomų finansavimo šaltinių.

Ugdymo kokybės gerinimas, mokinių saugumo užtikrinimas bus įgyvendinami stiprinant besimokančią ir bendradarbiaujančią bendruomenę. Sustiprės bendradarbiavimo ryšiai tarp mokytojų, mokinių, jų tėvų, vadovų siekiant bendrų tikslų įgyvendinimo. Suaktyvės mokyklos savivaldos institucijų veikla. Didės bendruomenės narių atsakomybė dėl mokyklos veiklos rezultatų. Bus vykdomas mokinių tėvų švietimas.

**VII SKYRIUS**

**STRATEGINIO PLANO ĮGYVENDINIMO PRIEŽIŪRA**

Strateginio plano įgyvendinimo stebėsena vyks sistemingai. Mokyklos strateginio plano įgyvendinimo analizė bus atliekama kiekvienais metais. Strateginio plano įgyvendinimo stebėseną ir analizę vykdys direktoriaus įsakymu sudaryta Strateginio plano įgyvendinimo priežiūros grupė, kuri posėdžiaus 2 kartus per metus. Posėdžiai vyks gruodžio ir birželio mėnesiais. Strateginio plano įgyvendinimo priežiūros grupė vykdys Strateginio plano įgyvendinimo vertinimą, gautus rezultatus apibendrins, parengs ataskaitą, kurioje pateiks išvadas apie tikslų įgyvendinimą. Ataskaitą pristatys mokyklos bendruomenei (mokyklos tarybai, mokytojų tarybai). Atlikus tikslų įgyvendinimo pagal numatytus rodiklius analizę, gali būti koreguojami Strateginio plano strateginiai uždaviniai, strategijos įgyvendinimo priemonės. Strateginio plano įgyvendinimo rodiklių analizė, pasiekti rezultatai, įvertinimas fiksuojami nustatytos formos lentelėje (žr. lentelėje)

**STRATEGINIŲ TIKSLŲ ĮGYVENDINIMAS**

|  |  |  |  |  |
| --- | --- | --- | --- | --- |
| Tikslas | *(įrašyti numatytą tikslą)* |  |  |  |
| Uždaviniai | Planuotas rezultatas | Pasiektas rezultatas | Planuoti ištekliai | Panaudoti ištekliai |
| 1 uždavinys *(įrašyti numatytą uždavinį)*  |   |   |   |   |
| 2 uždavinys *(įrašyti numatytą uždavinį)*  |   |   |   |   |
| Išvada apie tikslo pasiekimą   |   |   |   |   |

Strateginis planas įgyvendinamas rengiant detalius metinius veiklos planus, kurių priemonių įgyvendinimą, jų efektyvumą, darbuotojams pavestų užduočių atlikimą stebi, vertina direktorius ir direktoriaus pavaduotojas ugdymui. Direktoriaus įsakymu sudaryta Metinio plano rengimo darbo grupė analizuoja Strateginio plano įgyvendinimo priežiūros grupės ataskaitą, praėjusių metų mokyklos metinio plano įgyvendinimo ataskaitą. Mokyklos bendruomenė turi galimybę teikti pasiūlymus, gali dalyvauti apklausose ir išsakyti savo nuomonę dėl mokyklos strateginių tikslų ir uždavinių įgyvendinimo, turimų lėšų panaudojimo tikslingumo, teikiamo ugdymo kokybės. Mokyklos metinio veiklos plano rengimo darbo grupė, išnagrinėjusi Strateginio plano įgyvendinimo priežiūros grupės ataskaitą ir rekomendacijas, mokyklos bendruomenės siūlymus, pastebėjimus, rengia mokyklos metinį veiklos planą, numato konkrečias priemones ir terminus strateginiams uždaviniams įgyvendinti.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**